Viquipèdia Discussió:Sondeig dels usuaris/4/Informe preliminar

message: Sens dubte molt interessants les estadístiques i els resultats. El que potser podríem fer seria promoure la Viquipèdia per a les dones. Sempre he vist en aquesta Viquipèdia excepcionals usuàries i pensava que la disparitat entre els sexes no seria tan gran; però sembla que no. En les pròximes trobades de viquipedistes o en jornades per a promoure la Viquipèdia no estaria malament promoure especialment la Viquipèdia cap a les dones ja que no estaria malament un toc més femení i global a la Viquipèdia en català. JaumeBG () 00:37, 25 març 2012 (CET)
thread_title: Promoure la Viquipèdia

message: destaco les dades que crec que poden ser més útils:
* la diferència entre edat-nivell d'estudis s'explica clarament perquè els que usen la Viquipèdia menors d'edat són tots estudiants (o gairebé), no gent que ha acabat l'escola sense titulació, per tant cal seguir amb les accions per promoure un millor ús de la Viqui a les aules i captar estudiants que apart de consultar-la, l'editin per assegurar el relleu generacional i la presència de certs tems que justament aquests menors consultaran
* la presència de doctorats és baixa 6%, cal fer més èmfasi en la promoció a les universitats. Respecte a per què hi ha tants pocs usuaris de cicles formatius, em sembla que la raó és òbvia si es considera el tipus d'aficions i feines que fan aquests alumnes; en tot cas es pot corregir si s'usa a les classes de FP i si apareixen més termes tècnics
* la valoració dels lectors és força positiva, cal fer més difusió d'aquesta dada davant les polèmiques sobre la qualitat del projecte
* és evident que cal fer una promoció específia dels adq: què són però sobretot captar més mans per avaluar-los i fer més propostes, idees? --barcelona (disc.) 15:25, 25 març 2012 (CEST)
thread_title: alguns comentaris

message: Felicitats per la magnífica feina, de la que se'n beneficiarà la viquipèdia. M'ha quedat un dubte formal de la presentació: Els paràgrafs "Residència" i "Coneixement d’Amical Viquipèdia" no haurien de ser una secció pròpia, aquest darrer amb la gràfica més avall ? 
Molt d'acord amb na Barcelona. Pel que fa a "termes tècnics d'FP" potser es podria mirar de seguir treballant en a línia de Viquiprojecte:Viquifabricació i/o altres de semblants per temes. De fet ja hi ha usuaris que es dediquen bàsicament a fer articles tècnics. És qüestió de mirar com es millora tot això. Sobre la promoció d'Adq, no sé si encara hi ha la col·laboració amb l'espai internet de TV3, però potser es podria mirar de canviar per un temps el sistema i fer que sigui la viquipèdia qui proposa els temes per parlar (ADQ). D'altra banda no sé si hi hauria alguna possibilitat lligar adq's d'art o tècnics amb el tema dels museus, no sé ben bé com (que les activitats de divulgació que fan alguns museus amb escoles aconsegueixin que cerquin informació sobre articles adq relacionats amb el que hi ha al museu... ). A veure si se'ns van acudint coses. Pel que fa a les avaluacions, potser s'hauria de trobar alguna manera de convidar la gent a fer avaluacions en algun lloc de la portada -no sé ni com ni on-. Ja sé que això suposa tenir una "preferència" per un dels aspecte de la viquipèdia, però potser val la pena tenir-ne especial cura, com a mínim un temps de prova. --Viaranyestelat (disc.) 16:52, 25 març 2012 (CEST)
thread_title: Comentari